turjo4nis/wikipedia-bn-dump-20250701 huggingface dataset:
ওয়ারাস জেলা

ওয়ারাস জেলা আফগানিস্তানের বামিয়ান প্রদেশের দক্ষিণ অঞ্চলে অবস্থিত একটি একটি পাহাড়ী জেলা। ২০১১ সালের আদমশুমারী অনুযায়ী এখানকার জনসংখ্যা ছিল প্রায় ৭৬,৩৯৮ জন, যার মধ্যে এআইএমএস এর তথ্য অনুযায়ী সম্পূর্ণভাবে হাজারা সম্প্রদায়ের লোক বসবাস করে থাকে। ওয়ারাস জেলার প্রধান গ্রামগুলি হচ্ছে:ওয়ারাস, সেয়াক দাহনওয়ারাস, দাহনওয়ারস, শিয়েখ দাহনওয়ারস, দহান ওয়ারাস, ওয়ারাস, দহনওয়ারস। জেলাটি ২,৭৯৪ মিটার উচুতে অবস্থিত।

তথ্যসূত্র

বহিঃসংযোগ 
 District profile at AIMS
 AIMS District Map

বামিয়ান প্রদেশের জেলা
জন ট্রাভোল্টা

জন জোসেফ ট্রাভোল্টা (ইংরেজি: John Joseph Travolta, জন্ম: ১৮ই ফেব্রুয়ারি, ১৯৫৪) হলেন একজন মার্কিন অভিনেতা, চলচ্চিত্র প্রযোজক, নৃত্যশিল্পী ও গায়ক। তিনি ১৯৭০ এর দশকে ওয়েলকাম ব্যাক, কটার (১৯৭৫-১৯৭৯) টেলিভিশন ধারাবাহিক, এবং স্যাটারডে নাইট ফিভার (১৯৭৭) ও গ্রিজ (১৯৭৮) চলচ্চিত্রে অভিনয় করে পরিচিতি লাভ করেন। ১৯৮০ এর দশকে তার অভিনয় জীবন পতনের সম্মুখীন হয়, কিন্তু ১৯৯০ এর দশকে পাল্প ফিকশন (১৯৯৪) চলচ্চিত্র দিয়ে তিনি পুনরায় সফলতা অর্জন করেন। পরবর্তীতে তিনি ফেস/অফ (১৯৯৭), সোর্ডফিশ (২০০১), ওয়াইল্ড হগ্‌স, এবং হেয়ারস্পে (২০০৭) চলচ্চিত্রে অভিনয় করেন।

ট্রাভোল্টা স্যাটারডে নাইট ফিভার ও পাল্প ফিকশন চলচ্চিত্রে তার ভূমিকার জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি গেট শর্টি চলচ্চিত্রে অভিনয়ের জন্য শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার লাভ করেন এবং আরও ছয়টি গোল্ডেন গ্লোবের মনোনয়ন লাভ করেন। ২০১৪ সালে তিনি আন্তর্জাতিক চলচ্চিত্র অঙ্গনে অনন্য অবদানের জন্য আইফা পুরস্কার লাভ করেন। ২০১৬ সালে ট্রাভোল্টা আমেরিকান ক্রাইম স্টোরি ধারাবাহিকের প্রযোজক হিসেবে তার প্রথম প্রাইমটাইম এমি পুরস্কার লাভ করেন এবং এই ধারাবাহিকে রবার্ট শাপিরো চরিত্রে অভিনয়ের জন্য অপর একটি এমি ও গোল্ডেন গ্লোব মনোনয়ন লাভ করেন।

প্রারম্ভিক জীবন
ট্রাভোল্টা ১৯৫৪ সালের ১৮ই ফেব্রুয়ারি নিউ জার্সির বার্জেন কাউন্টির অন্তর্গত এঞ্জেলউডে জন্মগ্রহণ করেন ও বেড়ে ওঠেন। তার পিতা সালভাটোর ট্রাভোল্টা (১৯১২-১৯৯৫) ছিলেন একজন মার্কিন ফুটবল খেলোয়াড়, যিনি পরবর্তীতে টায়ার বিক্রয়কর্মী ও পরে একটি টায়ার কোম্পানির অংশীদার হন। তার মাতা হেলেন সেসিলিয়া (প্রদত্ত নাম: বার্ক, ১৯১২-১৯৭৮) ছিলেন একজন অভিনেত্রী ও গায়িকা, যিনি বেতার ভোকাল দল "দ্য সানশাইন সিস্টার্স"-এ গান পরিবেশন করতেন এবং একটি হাই স্কুলের নাট্য ও ইংরেজি শিক্ষকতা পেশা যোগদানের পূর্বে অভিনয় ও পরিচালনা করতেন। তিনি তার পিতামাতার ছয় সন্তানের মধ্যে সর্বকনিষ্ঠ। তার ভাইবোনেরা হলেন জোই, এলেন, অ্যান, মার্গারেট, ও স্যাম ট্রাভোল্টা। তার সকলেই অভিনয়ের সাথে সম্পৃক্ত। তার পিতা ছিলেন ইতালির সিসিলির গদরানো থেকে আগত দ্বিতীয় প্রজন্মের ইতালীয় মার্কিন এবং তার মাতা ছিলেন আইরিশ মার্কিন। ট্রাভোল্টার শৈশব কাটে আইরিশ-মার্কিন পরিবেশে এবং তিনি বলেন যে তার পারিপার্শ্বিক পরিবেশ পূর্ব থেকে আইরিশ সংস্কৃতিপূর্ণ ছিল। তিনি রোমান ক্যাথলিক হিসেবে বেড়ে ওঠেন, কিন্তু ১৯৭৫ সালে সাইন্টোলজিতে ধর্মান্তরিত হন। ট্রাভোল্টা ডোয়াইট মোরো হাই স্কুলে পড়াশুনা করেন, কিন্তু ১৯৭১ সালে ১৭ বছর বয়সে সেখান থেকে ড্রপ আউট হন।

পুরস্কার ও সম্মাননা

আরও দেখুন
 বয়োজ্যেষ্ঠ ও বয়োকনিষ্ঠ একাডেমি পুরস্কার বিজয়ী ও মনোনীতদের তালিকা

তথ্যসূত্র

বহিঃসংযোগ

 
 

১৯৫৪-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
নিউ জার্সির অভিনেতা
প্রাক্তন রোমান ক্যাথলিক
মার্কিন গায়ক
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন পপ গায়ক
মার্কিন পুরুষ নৃত্যশিল্পী
মার্কিন বৈমানিক
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
দাভিদ দি দনাতেলো বিজয়ী
২১শ শতাব্দীর মার্কিন সঙ্গীতশিল্পী
মার্কিন পপ সঙ্গীতশিল্পী
সিসিলীয় বংশোদ্ভূত মার্কিন ব্যক্তি
২০শ শতাব্দীর মার্কিন সঙ্গীতশিল্পী
মার্কিন চলচ্চিত্র প্রযোজক
মার্কিন মঞ্চ অভিনেতা
মার্কিন কণ্ঠাভিনেতা
দাভিদ দি দোনাতেল্লো বিজয়ী
প্রাইমটাইম এমি পুরস্কার বিজয়ী
প্রচেত গুপ্ত

প্রচেত গুপ্ত (১৪ অক্টোবর ১৯৬২) একজন বাঙালি সাহিত্যিক এবং সাংবাদিক। ২০০৭ খ্রিষ্টাব্দে পরিচালক তরুণ মজুমদার তার 'চাঁদের বাড়ি' উপন্যাসটি অবলম্বনে একটি বাঙলা চলচ্চিত্র তৈরি করেন। ২০১১ খ্রিষ্টাব্দে তার 'চোরের বউ' গল্পটি অবলম্বনে পরিচালক শেখর দাস 'নেকলেস' নামের একটি চলচ্চিত্র তৈরি করেন। তিনি সমকালীন বাংলা সাহিত্যের একটি পরিচিত নাম। তার কিছু গল্প হিন্দি, ওড়িয়া এবং মারাঠি ভাষাতে অনূদিত হয়েছে। তিনি বাংলা পত্রিকা যেমন 'উনিশ কুড়ি', 'সানন্দা' এবং 'দেশ'-এর নিয়মিত লেখক।

২০২২ সালের ডিসেম্বরে গুপ্তকে এবিপি আনন্দ সেরা বাঙালি পুরস্কারে ভূষিত করে।

প্রাথমিক জীবন
প্রচেত গুপ্তর জন্ম কোলকাতার বাঙ্গুর অ্যাভিনিউতে একটি বৈদ্য পরিবারে। তিনি বাঙ্গুর বয়েজ স্কুলে পড়াশোনা করেছিলেন। তিনি ছোটবেলা থেকেই লেখালেখি আরম্ভ করেন। মাত্র বারো বছর বয়েসে তার প্রথম গল্প আনন্দমেলা পত্রিকায় প্রকাশিত হয়। তিনি কলকাতা বিশ্ববিদ্যালয়ের অধীনে স্কটিশ চার্চ কলেজ থেকে অর্থনীতিতে স্নাতক হন।

সাহিত্য কর্ম
প্রচেত গুপ্তর প্রথম উপন্যাস 'আমার যা আছে' ২০০৪ খ্রিষ্টাব্দে আনন্দলোক পত্রিকায় প্রকাশিত হয়। তার প্রথম শিশুদের জন্য লেখা উপন্যাস 'লাল রঙের চুড়ি' একই বছরে আনন্দমেলায় প্রকাশিত হয়েছিল।

গ্রন্থতালিকা

তথ্যসূত্র

বহিঃসংযোগ 

 গুডরিডসে প্রচেত গুপ্ত
 রকমারি ডট কমে প্রচেত গুপ্ত
 প্রচেত গুপ্তের গল্প - পরবাস ডট কম
 মুখোমুখি প্রচেত গুপ্ত - এবেলা ডট কম
 প্রচেত গুপ্তর সাগর হইতে সাবধান 

১৯৬২-এ জন্ম
বাঙালি ঔপন্যাসিক
বাঙালি ছোটগল্পকার
স্কটিশ চার্চ কলেজের প্রাক্তন শিক্ষার্থী
বাঙালি লেখক
কলকাতার লেখক
জীবিত ব্যক্তি
বাংলা ভাষার লেখক
কলকাতা বিশ্ববিদ্যালয়ের প্রাক্তন শিক্ষার্থী
স্কাই জ্যাকসন

স্কাই জ্যাকসন (জন্ম এপ্রিল ৮, ২০০২) হলেন একজন মার্কিন শিশু অভিনয় শিল্পী। তিনি জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরসমূলক ধারাবাহিক  জেসি-এ তার ভূমিকা "জুরি রস" এর জন্য বিশেষ ভাবে পরিচিত, এছাড়াও বর্তমানে তিনি ডিজনি চ্যানেলে প্রচারিত হাস্যরসাত্বক দৃশ্যকাব্যের ধারাবাহিক  বাংক'ড-এ অভিনয় করছেন।

জীবন এবং কর্মজীবন
জ্যাকসনের জন্ম, ২০০২ সালের ৮ই এপ্রিল মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর-এ।  তিনি তার কর্মজীবন শুরু করেন একজন শিশু মডেল হিসেবে বহুসংখ্যক জাতীয় বিজ্ঞাপনে কাজ হাজির হওয়ার মাধ্যমে, যেগুলোর মধ্যে ব্যান্ড-এইড ব্যান্ডেজের বিজ্ঞাপনও অন্যতম ছিল।

তার প্রথম মূথ্য ভূমিকায় অভিনয় করা চরিত্রটি ছিল ২০০৭ সালে মুক্তিপ্রাপ্ত মার্কিন স্বাধীন চলচ্চিত্র লিবার্টি এইড-এ, পরববর্তীতে এর পর তিনি ২০০৮ সালে মার্কিন টেলিভিশন চ্যানেল এফেক্স-এ প্রচারিত হাস্যরস ধারাবাহিক রেসকিউ মি-এ একটি পর্বে অভিনয় করেন, এছাড়াও ২০০৯ সালে মুক্তি পাওয়া মার্কিন রোমান্টিক এবং হাস্যরস দৃশ্যকাব্যের চলচ্চিত্র দ্য রিবাউন্ড এ অভিনয় করেছেন। ২০০৯ সালে তিনি জনপ্রিয় মার্কিন শিশুতোষ চ্যানেল নিকেলোডিয়ন-এ প্রচারিত প্রাক-বিদ্যালয় অ্যানিমেশন ভিত্তিক ধারাবাহিক  বাবল গাপিস এর অভিনয় শিল্পীদের একজন সদস্য ছিলেন, যেখানে তিনি লিটল ফিশ নামক চরিত্রে অভিনয় করেন। ২০১০ সাল থেকে ২০১১ সাল পযন্ত তিনি,  টিম উমিজুমি, রয়্যাল পেইন্স, এবং বর্ডওয়াক এম্পায়্যার-এর মত জনপ্রিয় ধারাবাহিক গুলোতে অতিথি শিল্পীর ভূমিকায় অভিনয় করেছেন। এছাড়াও তিনি ২০১১ সালে মুক্তিপ্রাপ্ত মার্কিন চলচ্চিত্র  আর্থার এবং জনপ্রিয় মার্কিন চলচ্চিত্র দ্য স্মার্ফস-এ ছোট ভূমিকায় অভিনয় করেছেন।

২০১১ সালে তিনি, তিনি জনপ্রিয় মার্কিন শিশুতোষ চ্যানেল ডিজনি চ্যানেল এর  হাস্যরসমূলক ধারাবাহিক জেসি-এ "জুরি রস" ভূমিকায় অভিনয় করা শুরু করেন।  ২০১৪ সালে তিনি, ডিজনি চ্যানেলের মালিকানা ভিত্তিক চ্যানেল ডিজনি এক্সডি-এ প্রচারিত অ্যানিমেশন ভিত্তিক ধারাবাহিক আলটিমেট স্পাইডার-ম্যান-এর একটি পর্বে অতিথি শিল্পী হিসেবে অভিনয় করেন। ২০১৫ সালে, ডিজনি চ্যানেলের নতুন হাস্যরস ধারাবাহিক "বাংক'ড" ঘোষিত হয়, যেটি তাদের হাস্যরস ধারাবাহিক "জেসি" এর একটি কালক্রমভিত্তিক ধারাবাহিক, ধারাবাহিকটিতে জ্যাকসন তার ভূমিকা "জুরি রস" হিসেবেই অভিনয় পুনরাবৃত্তি করেন।

চলচ্চিত্র সমূহ

চলচ্চিত্র

ছোট পর্দায়

তথ্যসূত্র

বহিঃসংযোগ

২০০২-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
নিউ ইয়র্ক শহরের অভিনেত্রী
মার্কিন শিশু অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
আফ্রিকান-মার্কিন অভিনেত্রী
২১শ শতাব্দীর আফ্রিকান-মার্কিন নারী
আশিয়া কাজী

আশিয়া কাজী (জন্ম: ১২ ডিসেম্বর ১৯৯১) হচ্ছেন একজন ভারতীয় টেলিভিশন অভিনেত্রী, যিনি ইমাজিন টিভিতে সম্প্রচারিত ধারাবাহিক বন্দিনীতে সন্তু ধর্মরাজ মাহিয়াবনশি চরিত্রে অভিনয়ের জন্য অধিক পরিচিত। তিনি কালারসের হেমা মালিনীর মাট্টি কি বান্নোতে সৌদামিনী চরিত্রে, ইমাজিন টিভির ধর্মপত্নীতে কস্তুর গালা চরিত্রে, জি টিভির হিটলার দিদিতে ডাক্তার শ্বেতা কাপুর / শ্বেতা ঋষি কুমার চরিত্রে, কালারসের না বোলে তুম না ম্যায়নে কুছ কাহা ২-এ রুকু চরিত্রে এবং বালিকা বধুতে গঙ্গা চরিত্রে অভিনয় করেছেন।

টেলিভিশন

তথ্যসূত্র

বহিঃসংযোগ 
 
 

জীবিত ব্যক্তি
১৯৯১-এ জন্ম
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
মুম্বইয়ের অভিনেত্রী
ভারতীয় ধারাবাহিক নাটকের অভিনেত্রী
হিন্দি টেলিভিশন অভিনেত্রী
মোহাম্মদ একরামুল করিম চৌধুরী

মোহাম্মদ একরামুল করিম চৌধুরী (জন্ম: ৯ জুন ১৯৬২) হলেন বাংলাদেশের একজন রাজনীতিবিদ। তিনি নবম জাতীয় সংসদ নির্বাচন, ২০০৮ এ প্রথম সংসদ সদস্য নির্বাচিত হন।

প্রাথমিক জীবন 
মোহাম্মদ একরামুল করিম চৌধুরী ১৯৬২ সালের ৯ জুন তৎকালীন পূর্ব পাকিস্তানের নোয়াখালীতে জন্মগ্রহণ করেন। তার পিতার নাম মোহাম্মদ ইদ্রিছ মিয়া এবং মাতা রৌশন আরা বেগম।

রাজনৈতিক জীবন 
মোহাম্মদ একরামুল করিম চৌধুরী ২০০৮ সালের ২৯ ডিসেম্বর অনুষ্ঠিত নবম জাতীয় সংসদ নির্বাচনে তিনি প্রথমবারের মত সংসদ সদস্য নির্বাচিত হন, এবং পরবর্তীতে দশম,একাদশ ও দ্বাদশ জাতীয় সংসদ নির্বাচনে তিনি পুনরায় সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

আরও দেখুন 
 ১০ম জাতীয় সংসদ নির্বাচন - ২০১৪;
 বাংলাদেশের জাতীয় সংসদের সদস্যদের তালিকা।

তথ্যসূত্র

বহিঃসংযোগ 
 মাননীয় সংসদ সদস্য মোহাম্মদ একরামুল করিম চৌধুরী  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৬২-এ জন্ম
জীবিত ব্যক্তি
বাংলাদেশী মুসলিম
নোয়াখালী জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
নবম জাতীয় সংসদ সদস্য
নোয়াখালী জেলার ব্যক্তি
আয়েশা ফেরদাউস

আয়েশা ফেরদাউস হলেন বাংলাদেশের একজন রাজনীতিবিদ ও ২৭৩ নং (নোয়াখালী-৬) আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে প্রথম বারের মতো সংসদ সদস্য হন।

ব্যক্তিগত জীবন 
আয়েশা ফেরদাউস নোয়াখালীতে ৭ এপ্রিল ১৯৬১ সালে জন্মগ্রহণ করেন। তার স্বামীর নাম মোহাম্মদ আলী।

আরও দেখুন 
 ১০ম জাতীয় সংসদ নির্বাচন - ২০১৪;
 বাংলাদেশের জাতীয় সংসদের সদস্যদের তালিকা।

তথ্যসূত্র

বহিঃসংযোগ 
 মাননীয় সংসদ সদস্য আয়েশা ফেরদাউস  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

জীবিত ব্যক্তি
বাংলাদেশী মুসলিম
নোয়াখালী জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
১৯৬১-এ জন্ম
একাদশ জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
অবকাঠামো প্রকৌশল

অবকাঠামো প্রকৌশল হচ্ছে পুরকৌশলের একটি শাখা, যেখানে অবকাঠামো প্রকৌশলীদেরকে প্রশিক্ষিত করা হয় যেন তারা ইমারত ও অন্যান্য অবকাঠামো সম্বন্ধে অনুধাবন, পূর্বানুমান, এবং শক্তিমাত্রা-স্থায়িত্ব-দৃঢ়তা ইত্যাদি বিষয়ক হিসাব-নিকাশ করতে পারেন। ভৌত পদার্থবিদ্যার সূত্র ও অভিজ্ঞতালব্ধ জ্ঞানের ভিত্তিতেই অবকাঠামো প্রকৌশলের তত্ত্ব প্রতিষ্ঠিত।

ভবন, গৃহ, রাস্তাঘাট, সেতু, কালভার্ট ইত্যাদি নির্মাণ, নকশা প্রণয়ন ও গাণিতিক হিসাবাদি সম্পন্ন করণই অবকাঠামো প্রকৌশলীর প্রধান কাজ। সাশ্রয়ী মূল্যে সর্বোচ্চ মান সম্পন্ন ও টেকসই অবকাঠামো তৈরি করাই তার প্রধান কাজ।

আলোচ্যসূচি 
অবকাঠামো প্রকৌশলে মূলত একটি স্থাপনার গাঠনিক উপযুক্ততা সম্বন্ধে বিশদে পাঠদান করা হয়। এর পাঠক্রমের মধ্যে আছেঃ

১। সাধারণ বলবিদ্যা

২। নির্মাণ বিদ্যা

৩। প্রকৌশল বিষয়ক উপাদান

৪। নির্মাণ সামগ্রী

৫। আর সি সি (রিইনফোর্সড সিমেন্ট কংক্রিট)

৬। ইস্পাতজাত অবকাঠামো

৭। স্থাপনার গাঠনিক উপযুক্ততা

* ভার

* ওজন

* মোমেন্ট বা ভ্রামক

অনুশীলন ও প্রকৌশল ডিগ্রি 
অবকাঠামো প্রকৌশলী হতে হলে চার বছর মেয়াদী পুরকৌশলে স্নাতক সম্পন্ন করতে হবে। সমাপনী বর্ষে পুরকৌশলের এই অবকাঠামো প্রকৌশল বিভাগে বিশেষায়িত অধ্যয়ন করতে হবে এবং গবেষণামূলক অভিসন্দর্ভপত্র প্রকাশ করতে হবে। পরবর্তীতে, স্নাতকোত্তরও করা যায় এ বিভাগে। বিশ্বের প্রায় সব প্রকৌশল ও কারিগরি বিশ্ববিদ্যালয়ে এ বিষয়ে পাঠক্রম অন্তর্ভুক্ত আছে। বাংলাদেশে বুয়েট সহ রুয়েট, কুয়েট, চুয়েট, আই.ইউ.টি এবং বেসরকারি বিশ্ববিদ্যালয়ের মধ্যে আহসানউল্লাহ বিজ্ঞান ও প্রযুক্তি বিশ্ববিদ্যালয়, প্রেসিডেন্সি বিশ্ববিদ্যালয়, এশিয়া প্যাসিফিক বিশ্ববিদ্যালয় প্রভৃতি জায়গায় এ বিষয়ে পাঠদান করা হয়।

তথ্যসূত্র

আরো পড়ুন 
 Bradley, Robert E.; Sandifer, Charles Edward (2007). Leonhard Euler: Life, Work and Legacy. Elsevier. .
 Chapman, Allan. (2005). England's Leornardo: Robert Hooke and the Seventeenth Century's Scientific Revolution. CRC Press. .
 Dugas, René (1988). A History of Mechanics. Courier Dover Publications. .
 Feld, Jacob; Carper, Kenneth L. (1997). Construction Failure. John Wiley & Sons. .
 Galilei, Galileo. (translators: Crew, Henry; de Salvio, Alfonso) (1954). Dialogues Concerning Two New Sciences. Courier Dover Publications. 
 Kirby, Richard Shelton (1990). Engineering in History. Courier Dover Publications. .
 Heyman, Jacques (1998). Structural Analysis: A Historical Approach. Cambridge University Press. .
 Labrum, E.A. (1994). Civil Engineering Heritage. Thomas Telford. .
 Lewis, Peter R. (2004). Beautiful Bridge of the Silvery Tay. Tempus.
 Mir, Ali (2001). Art of the Skyscraper: the Genius of Fazlur Khan. Rizzoli International Publications. .
 Rozhanskaya, Mariam; Levinova, I. S. (1996). "Statics" in Morelon, Régis & Rashed, Roshdi (1996). Encyclopedia of the History of Arabic Science, vol. 2–3, Routledge. 
 Whitbeck, Caroline (1998). Ethics in Engineering Practice and Research. Cambridge University Press. .
 Hoogenboom P.C.J. (1998). "Discrete Elements and Nonlinearity in Design of Structural Concrete Walls", Section 1.3 Historical Overview of Structural Concrete Modelling, .
 Nedwell, P.J.; Swamy, R.N.(ed) (1994). Ferrocement:Proceedings of the Fifth International Symposium. Taylor & Francis. .

পুরকৌশল
প্রকৌশলের শাখা
কাঠামো প্রকৌশল
মিথুন (গীতিকার)

মিথুন শর্মা (জন্মঃ ১১ জানুয়ারী ১৯৮৫) মিথুন নামেও পরিচিত। তিনি একজন ভারতীয় সুরকার, গায়ক এবং গীতিকার।

মিথুন ২০১৩ সালের বলিউডের প্রেম ভিত্তিক চলচ্চিত্র আশিকি ২ এর বিখ্যাত হিন্দি গান তুম হি হো সুরস্রষ্টা হিসেবে সর্বাধিক সুপরিচিত। গানটি সমালোচকদের পাশাপাশি শ্রোতাদের দ্বারা প্রশংসিত হয়েছিল এবং কয়েক সপ্তাহ ধরে বিভিন্ন ভারতীয় সংগীত নিয়ে আলোচনাভিত্তিক তালিকার শীর্ষে ছিল। মিথুন শ্রেষ্ঠ সঙ্গীত পরিচালনার জন্য ফিল্মফেয়ার পুরস্কার পেয়েছেন, এবং ২০১৪ সালে ৫৯ তম ফিল্মফেয়ার অ্যাওয়ার্ডস-এর সেরা গীতিকারের জন্য মনোনয়ন পান। তিনি ইউটিউবে সর্বাধিক স্ট্রিমড হিন্দি গান "সানাম রে" লিখেছেন এবং সুর করেছেন। ২০১৬ সালে গ্লোবাল ইন্ডিয়ান মিউজিক অ্যাকাডেমি অ্যাওয়ার্ডস এ "২০১৬ এর সর্বাধিক স্ট্রিমড গানের" স্রষ্টা হিসেবে তিনি পুরস্কার পান।

প্রাথমিক জীবন
মিথুন সঙ্গীতশিল্পী পরিবারে জন্মগ্রহণ করেন। তার পিতামহ পণ্ডিত রাম প্রসাদ শর্মা হাজার হাজার শিক্ষার্থীকে সঙ্গীতজ্ঞান প্রদান করেছেন, যাদের মধ্যে অনেকেই পরবর্তীতে বিখ্যাত সংগীতশিল্পী হন।  তার পিতা নরেশ শর্মা বাদ্যযন্ত্র ব্যবস্থার একজন পেশাদার বিশেষজ্ঞ ছিলেন, প্রায় দুই শতাধিক চলচ্চিত্রের শীর্ষস্থানীয় সুরকারদের সঙ্গে  তিনি কাজ করেছেন।

মিথুন এগারো বছর বয়সে সঙ্গীত শিখতে শুরু করেন। যেহেতু তার পিতা ব্যস্ত থাকতেন, তাই তিনি তার সন্তানকে প্রশিক্ষিত জ্ঞানী লোকদের কাছে পাঠিয়েছিলেন। তার পিতা তাকে ঘনিষ্ঠভাবে তার গানের চর্চা পর্যবেক্ষণ করতেন এবং প্রায়ই তিনি মিথুনের সৃষ্টি করা সুর শুনতেন।

তথ্যসূত্র

বহিঃসংযোগ
 

১৯৮৫-এ জন্ম
জীবিত ব্যক্তি
২১শ শতাব্দীর ভারতীয় গায়ক
২১শ শতাব্দীর ভারতীয় সুরকার
ভারতীয় গীতিকার
ভারতীয় পুরুষ সুরকার
ভারতীয় চলচ্চিত্র সঙ্গীত সুরকার
ভারতীয় নেপথ্য গায়ক
মুম্বইয়ের সঙ্গীতজ্ঞ
শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী
শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী
শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
ঐশ্বর্যা সখুজা

ঐশ্বর্যা সখুজা হচ্ছেন একজন ভারতীয় মডেল ও অভিনেত্রী। তিনি ২০০৬ সালে মিস ইন্ডিয়ার চূড়ান্ত প্রতিযোগী ছিলেন। ২০১০ সালে, তিনি সনি টিভিতে সম্প্রচারিত ধারাবাহিক সাস বিনা সসুরালে টোস্টি চরিত্রে অভিনয় করেছেন। তিনি অমিতাভ বচ্চনের উপস্থাপনায় জনপ্রিয় কুইজ প্রতিযোগিতা কৌন বনেগা ক্রোড়পতির ৪র্থ আসরের একটি পর্বে একজন অতিথি হিসেবে উপস্থিত হয়েছেন। তিনি ম্যায় না বোলুঙ্গিতে অভিনয় করেছেন। তিনি ২০১৭ সালে, সাব টিভিতে সম্প্রচারিত ত্রিদেবিয়ায় অভিনয় করেছেন।

তিনি ২০১৪ সালের ৫ই ডিসেম্বর তার দীর্ঘকালীন প্রেমিক রোহিত নাগের সাথে বিবাহ বন্ধনে আবদ্ধ হন।

চলচ্চিত্র

টেলিভিশন

তথ্যসূত্র

বহিঃসংযোগ 

 
 
 
 

জীবিত ব্যক্তি
১৯৮৫-এ জন্ম
২১শ শতাব্দীর ভারতীয় অভিনেত্রী
ভারতীয় টেলিভিশন অভিনেত্রী
ভারতীয় ধারাবাহিক নাটকের অভিনেত্রী
ভারতের সুন্দরী প্রতিযোগিতার প্রতিযোগী
হিন্দি টেলিভিশন অভিনেত্রী
ফিয়ার ফ্যাক্টর: খতরোঁ কে খিলাড়ির প্রতিযোগী
নবতীয় লিপি

নবতীয় লিপি একটি ব্যঞ্জনী আবজাদ বর্ণমালা, যা নবতীয়দের দ্বারা খ্রিস্টপূর্ব ২ শতাব্দীতে ব্যবহার হতো। এই লিপিতে লেখা অনেক চিত্র পেত্রা, জর্ডান এবং সিনাই উপত্যকায় পাওয়া গেছে।

তথ্যসূত্র

নবতীয়
আইএসও ১৫৯২৪ চার-বর্ণের কোডসহ লিপি
আবজাদ লিখন পদ্ধতি
নবতাঈ
সেমিটীয় লিখন পদ্ধতি
ডান থেকে বামে লিখন পদ্ধতি
ব্রুনাইয়ে গর্ভপাত

ব্রুনাইয়ে গর্ভপাত কেবলমাত্র একজন মহিলার জীবন বাঁচানোর ক্ষেত্রে বৈধ। ব্রুনাইয়ে, কোন মহিলা যদি স্বেচ্ছায় গর্ভপাত করে থাকেন, তবে জেলখানায় সাত বছর পর্যন্ত কারাভোগ করতে পারেন। যে কেউ গর্ভপাত করলে তার জন্য শাস্তি ১০-১৫ বছর করা হয়েছে।

২০১৪ সালে, ব্রুনাই সরকার গর্ভপাতের শাস্তি প্রদান করতে শরিয়াহ ফৌজদারি আইন প্রয়োগের মাধ্যমে পাথর ছুড়ে মৃত্যুদণ্ড কার্যকর করার বিধান জারি করে। এই আইনটি মূলত ২০১৬ সালে বাস্তবায়িত হওয়ার কথা ছিল, যদিও এটি ২০১৮ সালের মধ্যে বাস্তবায়িত হবে বলে আশা করা হচ্ছে। ২০১৬ সালে, গর্ভপাতনাশক ঔষধ সেবন করে ২২ বছর বয়সী এক নারীকে গর্ভপাতের জন্য ৭ বছরের জেল দেয়া হয়।

তথ্যসূত্র 

ব্রুনাইয়ে স্বাস্থ্য
দেশ অনুযায়ী গর্ভপাত
প্রবোধ দাশগুপ্ত

প্রবোধ দাশগুপ্ত (১৯০০ - ১৬ এপ্রিল, ১৯৭৪) একজন বাঙালি ব্রিটিশ বিরোধী স্বাধীনতা আন্দোলনকারী ও সাংবাদিক। পরাধীন বাংলাদেশেও নির্যাতন ও কারাবাস ভোগ করেন।

কৃতিত্ব 
প্রবোধ দাশগুপ্ত ব্রিটিশ ভারতের ঢাকা বিক্রমপুরে জন্মগ্রহণ করেন। মাত্র ১৫ বছর বয়েসে প্রফুল্ল দাশগুপ্তের প্রেরণায় অনুশীলন সমিতিতে যোগ দিয়েছিলেন তিনি।  বিখ্যাত কুমিল্লা ভিক্টোরিয়া কলেজ থেকে বি এ পাশ করে ১৯২৮ সালে অভয় আশ্রমে যোগ দেন। বিভিন্ন সময় স্বাধীনতা সংগ্রামে অংশগ্রহণের কারণে কয়েকবার জেলে যান। দেশভাগের পরেও তিনি পূর্ব পাকিস্তানে থেকে যান এবং অভয় আশ্রমের সম্পাদক হিসাবে কাজ করতে থাকেন। ভারতের নামকরা পত্রিকা লোকসেবক, দ্য হিন্দু, হিন্দুস্থান টাইমস এর সম্মানিত অবৈতনিক সাংবাদিক ছিলেন তিনি। বাংলাদেশ স্বাধীন হয়ার পূর্বে তিনি পাকিস্তানি শাসনে নির্যাতন ও কারাবাস ভোগ করেছেন।

তথ্যসূত্র 

১৯০০-এ জন্ম
১৯৭৪-এ মৃত্যু
বাঙালি সাংবাদিক
বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
মামুনুর রশীদ কিরন

মামুনুর রশীদ কিরন (জন্ম: ২০ এপ্রিল ১৯৬১) বাংলাদেশের একজন রাজনীতিবিদ যিনি নোয়াখালী-৩ আসনের সাবেক সংসদ সদস্য।

প্রাথমিক জীবন 
মোঃ মামুনুর রশীদ কিরন ২০ এপ্রিল ১৯৬১ সালে তৎকালীন পূর্ব পাকিস্তানের নোয়াখালীর বেগমগঞ্জ উপজেলার নাজিরপুরের সিকদার বাড়ীতে জন্মগ্রহণ করেন। তার পিতার নাম এ. বি. এম. জয়নাল আবেদিন এবং মাতা ছেতারা বেগম। তার বাবা এড. জয়নাল আবেদীন কলকাতা ইসলামিয়া কলেজে (বর্তমানে মৌলানা আজাদ কলেজ) থাকাকালীন জাতীয় সংসদের সাবেক স্পিকার আবদুল মালেক উকিলের রুমমেট ছিলেন।[৫]

রাজনৈতিক জীবন 
কিরন ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নোয়াখালী-৩ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি পুনরায় সংসদ সদস্য নির্বাচিত হন।
২০২৪ সালের দ্বাদশ জাতীয় সংসদ নির্বাচনে তিনি আবার পুনরায় তৃতীয়বারের মতো সংসদ সদস্য নির্বাচিত হন।

২০০৮ সালের নবম জাতীয় সংসদ নির্বাচনে তিনি নোয়াখালী-৩ আসন থেকে স্বতন্ত্র প্রার্থী হিসেবে দ্বিতীয় হয়ে ছিলেন।

তথ্যসূত্র  

জীবিত ব্যক্তি
১৯৬১-এ জন্ম
বাংলাদেশী মুসলিম
নোয়াখালী জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
মোরশেদ আলম

মোরশেদ আলম (জন্ম: ২৯ মার্চ ১৯৫০) হলেন বাংলাদেশের রাজনীতিবিদ ও শিল্পউদ্যোক্তা ব্যবসায়ী। তিনি নোয়াখালী-২ আসনের সংসদ সদস্য। তিনি ন্যাশনাল লাইফ ইনস্যুরেন্স কোম্পানির ও মার্কেন্টাইল ব্যাংকের চেয়ারম্যান।

প্রাথমিক জীবন 
মোরশেদ আলম ১৯৫০ সালের ২৯ মার্চ তৎকালীন পূর্ব পাকিস্তানের নোয়াখালীতে জন্মগ্রহণ করেন। তার পিতার নাম ইদ্রিছ মিয়া এবং মাতা তাহেরা বেগম।

কর্মজীবন 
তিনি তার দুলাভাই এর হাত ধরে প্লাস্টিক ব্যবসায় যোগদান করে বেঙ্গল গ্রুপ অব ইন্ডাস্ট্রিজ ও আরটিভির চেয়ারম্যান হন। তিনি রফতানিমুখী প্লাস্টিক, গার্মেন্টস, ক্যামিকেল, ফুড প্রসেসিং শিল্পসহ বিভিন্ন ব্যবসায় জড়িত। তিনি ন্যাশনাল লাইফ ইনস্যুরেন্স কোম্পানির ও বেঙ্গল ব্যাংক ও মার্কেন্টাইল ব্যাংকের চেয়ারম্যান।
এছাড়াও তিনি নোয়াখালীর বানিজ্যিক শহর চৌমুহনীতে মোরশেদ আলম কমপ্লেক্সের চেয়ারম্যান।

রাজনৈতিক জীবন 
মোরশেদ ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নোয়াখালী-২ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি একই আসন থেকে পুনরায় নির্বাচিত হন। ২০২৪ সালের দ্বাদশ জাতীয় সংসদ নির্বাচনে তিনি একই আসন থেকে পুনরায় নির্বাচিত হন।

তথ্যসূত্র 

১৯৫০-এ জন্ম
জীবিত ব্যক্তি
বাংলাদেশী মুসলিম
নোয়াখালী জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
নোয়াখালী জেলার ব্যক্তি
কৃষ্ণ কিশোর চাকমা

কৃষ্ণকিশোর চাকমা (১৪ জুলাই, ১৮৯৫ - ১৯৩৫) পার্বত্য চট্টগ্রামে শিক্ষা বিস্তারে পথিকৃৎ ছিলেন। তিনি কেরেতকাবা মোনতলা,নানিয়ারচর উপজেলায় রাঙ্গামাটির জেলায় ১৪ জুলাই, ১৮৯৫ সালে জন্মগ্রহণ করেন।

শিক্ষাজীবন 

কৃষ্ণ কিশোর চাকমা ১৯১৯ খ্রিষ্টাব্দে চট্টগ্রামের চট্টগ্রাম কলেজ থেকে স্নাতক ডিগ্রী অর্জন করেন।

কর্মজীবন 
কৃষ্ণ কিশোর চাকমা ১৯২০ খ্রিষ্টাব্দে সাব-ইন্সপেক্টর শিক্ষা দপ্তরের স্কুল পরিদর্শক পদে যোগদান করেন। তিনি এ পদে থেকে ক্ষান্ত থাকেননি পাহাড়ে শিক্ষা বিস্তার ও শিক্ষা প্রতিষ্ঠান গড়ার লক্ষ্যে স্থানীয়দের উদ্বুদ্ধ করেন। বাবা সুন্দরবি চাকমা ও মা চানমুনি চাকমার ঘরে তিন ছেলের মধ্যে কৃষ্ণকিশোর সবার বড়। অন্য দু’ভাই হরকিশোর চাকমা ও চিত্তকিশোর চাকমা। প্রথমদিকে তাদের পরিবার পাহাড়ের পাদদেশে মাওরুমমাওরুম ছড়ার উৎপত্তি যেখানে সেই সত্তা-ধুরুং নামের এলাকায় ছিল, পরবর্তীতে তারা মহাপ্রুম এলাকায় চলে যান। শিক্ষানুরাগী ও অধিকার সচেতন হিসেবে কৃষ্ণ কিশোর ছিলেন এক আদর্শিক মডেল। সামন্তীয় বেড়াজাল থেকে বের হতে তিনি কখনো সমাজের গোষ্ঠীপতিদের সাথে আপোস করেন নি। বিচক্ষণ, দূরদর্শী, চিন্তাশীল, আপোসহীন ও প্রতিজ্ঞাব্ধ হয়ে পার্বত্য চট্টগ্রামে শিক্ষা মশাল প্রজ্জ্বলন করেন।

তার মেজ ভাই হরকিশোর চাকমাও ছিলেন শিক্ষক। সমাজসেবক হিসাবে খ্যাত আরেক ছোট ভাই চিত্তকিশোর চাকমাও শিক্ষকতাকেই পেশা হিসাবে বেছে নিয়েছিলেন। ষাটের দশকে তিনি ছোট মহাপ্রুম মাধ্যমিক স্কুলসহ কয়েকটি শিক্ষা প্রতিষ্ঠান প্রতিষ্ঠায় উদ্যোক্তার অগ্রনী ভূমিকা রাখেন। চিত্তকিশোর চাকমার ৩ ছেলে ও ১মেয়ে যথাক্রমে মানবেন্দ্র নারায়ণ লারমা(মঞ্জু),জ্যোতিপ্রভা লারমা, শুভেন্দু প্রভাস লারমা ও জ্যোতিরিন্দ্র বোধিপ্রিয় লারমা(ওরফে) সন্তু লারমা। পাহাড়ে শিক্ষা বিস্তারে কখনো সাইকেল চালিয়ে কখনো পায়ে হেঁটে আদিবাসী জনগোষ্ঠীর ঘরে ঘরে গিয়ে ছেলেমেয়েদের পড়ালেখায় উদ্বুদ্ধ করতেন। গ্রামের মুরুব্বী ও অভিভাবকদের সাথে নিয়ে স্কুলে সন্তান-সন্ততিদের পাঠাতে বৃত্তি প্রদান করতেন। তার ঐকান্তিক অবদান ১৯২২ সালে মগবান ইউপি স্কুল,সুবলং খাগড়াছড়ি ইউপি স্কুল, ১৯২৩ সালে মহাপ্রুম এমই স্কুল, রামগড় এমই স্কুল,পানছড়ি এমই স্কুল, দিঘীনালা এমই স্কুল এবং তুলাবান এমই স্কুল এই বিদ্যালয়গুলো প্রতিষ্ঠা পায়।

পুরস্কার  
মরনোত্তর সম্মাননাঃ ২০০১ খ্রিষ্টাব্দ তারিখে পার্বত্য চট্টগ্রামে শিক্ষা বিস্তারে বিশেষ অবদানের জন্য রাঙ্গামাটি পার্বত্য জেলা পরিষদ থেকে বিশেষ সম্মাননা হিসেবে মরনোত্তর সম্মাননা প্রদান করা হয়।

মৃত্যু 
১৯৩৫ খ্রিষ্টাব্দে যক্ষ্মারোগে আক্রান্ত হয়ে পরলোকগমণ করেন।

তথ্যসূত্র

বাংলাদেশী শিক্ষায়তনিক
১৮৯৫-এ জন্ম
১৯৩৫-এ মৃত্যু
বাংলাদেশী বৌদ্ধ
এইচ. এম. ইব্রাহিম

এইচ. এম. ইব্রাহিম (জন্ম: ৬ সেপ্টেম্বর ১৯৫৮) হলেন বাংলাদেশের একজন রাজনীতিবিদ ও ২৬৮ নং (নোয়াখালী-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনে প্রথম “সংসদ সদস্য” নির্বাচিত হন।

তিনি তার নির্বাচনী এলাকার অন্তর্ভুক্ত ৭নং বজরা ইউনিয়ন পরিষদকে নোয়াখালী-২ নির্বাচনী এলাকায় অন্তর্ভুক্ত করতে নির্বাচন অফিসে আবেদন করলে নির্বাচন অফিস সে অনুসারে অন্তর্ভুক্ত করে গেজেট প্রকাশ করে, যার পরিপ্রেক্ষিতে পরবর্তীতে বিতর্কের সৃষ্টি হয়।

প্রাথমিক জীবন 
এইচ. এম. ইব্রাহিম ১৯৫৮ সালের ৬ সেপ্টেম্বর তৎকালীন পূর্ব পাকিস্তানের নোয়াখালীতে জন্মগ্রহণ করেন। তার পিতার নাম আবদুল ওহাব এবং মাতা তৈয়বা খাতুন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 মাননীয় সংসদ সদস্য এইচ. এম. ইব্রাহিম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫৮-এ জন্ম
জীবিত ব্যক্তি
বাংলাদেশী মুসলিম
নোয়াখালী জেলার রাজনীতিবিদ
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
ব্রুনাই দারুসসালাম সামুদ্রিক জাদুঘর

ব্রুনাই দারুসসালাম সামুদ্রিক জাদুঘর () হচ্ছে ব্রুনাইয়ের কটা বাটুতে অবস্থিত একটি জাদুঘর।

পটভূমি 
এই জাদুঘরটির অবস্থান কটা বাটুর ঐতিহাসিক এলাকাতে। মালয় প্রযুক্তি জাদুঘর থেকে এই স্থাপনাটিতে কয়েক মিনিটে হেঁটে যাওয়া যায়।

জাদুঘরটির নির্মাণকাজ ২০০৬-এর ডিসেম্বরে শুরু হয়ে ২০০৮ সালের কিছু দিনের মধ্যে  শেষ হয়। যাইহোক, স্থবিরতার কবলে পড়ে এটিকে সাত বছর পর সর্বসাধারণের জন্য খুলে দেয়া হয়। জাদুঘরটি সরকারিভাবে আল মুহতাদি বিল্লাহয়ের দ্বারা ২৩ মার্চ, ২০১৫ সালে উদ্বোধন করা হয়। এর নির্মাণে প্রায় পাঁচ কোটি ব্রুনাই ডলার ব্যয় করা হয়।

প্রদর্শনী 
জাদুঘরটিতে তিনটি গ্যালারী রয়েছে। দুটি গ্যালারী স্থায়ীভাবে প্রদর্শনের জন্য থাকলে তৃতীয়তটি ক্ষণস্থায়ীভাবে প্রদর্শনে ব্যবহার করা হয়।

আরো দেখুন 
 ব্রুনাইয়ের জাদুঘরের তালিকা

তথ্যসূত্র

ব্রুনাইয়ের জাদুঘর